Salariul minim brut va urca la 1.900 de lei din ianuarie anul viitor, a anunțat ministrul Muncii, Olguța Vasilescu.

Astăzi, salariul minim brut este 1.450 lei.

Conform ministrului, noul salariu brut de 1.900 lei de la 1 ianuarie 2018 este echivalent unui salariu brut de 1.550 lei în prezent, diferența fiind dată de majorarea brutului cu 22,75% pentru a include în salariu și contribuțiile achitate în prezent de angajator pentru angajat.

În prezent, un salariu brut de 1.450 lei este echivalentul unui salariu net de 1.065 de lei.

În contextul în care Guvernul s-a angajat public că măsurile pentru transferul la angajat a contribuțiilor achitate în prezent de angajator pentru acesta nu ar afecta salariul net, putem presupune că, de la 1 ianuarie, un salariu minim brut de 1.900 de lei ar însemna un salariu minim net de circa 1.111de lei.

Indemnizația minimă de creștere a copilului va crește la 1.250 lei, dar venitul minim de incluziune va fi amânat cu 1 an. Pensia minimă va crește la 640 lei, iar punctul de pensie ajunge la 1.100 lei din vara anului viitor.

Deducerile personale pentru românii cu salarii mici vor crește cu 60%. Pentru cei cu salariul minim, suma scutită de impozit va crește de la 300 lei la 510 lei. Pentru cei cu copii sau alte persoane în întreținere, se mai adaugă 160 lei pentru fiecare copil (față de 100 lei în prezent).

Aceste măsuri vin la pachet cu reducerea procentului de plată către Pilonul II de pensii, de la 5,1% la 3,75%, fără a fi afectată, conform ministrului, valoarea nominală din prezent.

Mai jos anunțul integral al ministrului Muncii din ședința de guvern, precum și măsurile prezentate de ministrul Finanțelor